open-index/open-wikipedia-markdown huggingface dataset:
Милка Богданоска

**Милка Богданоска** ( во  — ) — учесник во НОВ на Македонија.

## Животопис
Учествувала во НОД од април 1941 година како член на СКОЈ. Собирала народна помош, пронаоѓала станови за одржување илегални состаноци и за престојување на илегалци. Во нејзиниот дом, исто така, престојувале илегалци. 

## Наводи

Категорија:Учесници во НОБ
Категорија:Жени во НОБ
Радмила Богдановска

**Радмила Илиева Богдановска** ( во  —  во ) — учесник во НОВ на Македонија.

## Животопис
Потекнувала од земјоделско семејство и уште во Кралство Југославија заминала на работа во Белград и живеела во прогресивно семејство. Била опфатена во напредното движење и организирано работела на курирски задолженија.
Била откриена од некои другари во Белград поради што билa затворена, а потоа во 1944 стрелана. 

## Наводи

Категорија:Учесници во НОБ
Категорија:Жени во НОБ
Петра Богдановска

**Петра Богдановска** ( во  — ) — учесник во НОВ на Македонија.

## Животопис
Била позната како партизанска мајка. Од 1943 година пружала засолниште во својот дом на поголем број илегалци, меѓу кои биле баба Јана Радуловиќ, Милена Мишковиќ и други, кои во Дебар биле дојдени од затворот во Тирана, Албанија и на 11 ноември 1943 година стапила во единиците на Првата македонска ударна бригада. Исто така, во нејзиниот дом се одржувале и состаноци на воспитни групи и партиски ќелии. Со првото ослободување на градот во 1943 година, чувала и негувала ранети борци. 

## Наводи

Категорија:Учесници во НОБ
Категорија:Жени во НОБ
Лена Богева

**Лена Богева** ( во  — ) — учесник во НОВ на Македонија.

## Животопис
Делувала во НОД во родното село од февруари 1943 година како работник во заднината. 

## Наводи

Категорија:Учесници во НОБ
Категорија:Жени во НОБ
Wet Wet Wet

**Вет Вет Вет** (англ. **Wet Wet Wet**) ― шкотска софт-рок група основана во 1982 година. Имале многу хитови на топ-листите низ цел свет во 1980-тите и 1990-тите. Нивна најпозната песна била преработката на хитот од The Troggs од 1960-тите „Love Is All Around“, објавена во 1994 година и која била искористена за саундтракот од филмот *[[Четири свадби и погреб]]*. Песната забележала меѓународен успех и поминала 15 недели на врвот на Британската топ-листа за синглови. Групата денес се состои од основачкиот член Греам Кларк (бас-гитара, пејач) и главниот пејач Кевин Сим, кој го заменил основачкиот член Марти Пелоу во 2018 година, откако тој ја напуштил групата во 2017 година. Грем Дафин (главна гитара, пејач) исто така ја придружува групата на нивните турнеи од 1983 година. Групата била прогласена за „Најдобар британски дебитант“ на Британските музички награди во 1988 година.

## Награди и номинации
{| class="wikitable sortable plainrowheaders" 
|-
! scope="col" | Награда
! scope="col" | Година
! scope="col" | Номинирани
! scope="col" | Категорија
! scope="col" | Исход
! scope="col" class="unsortable"| 
|-
!scope="row" rowspan=4|Британски музички награди
| 1988
| rowspan=2|Групата
| Најдобар британски дебитант
| 
| 
|-
| 1989
| Најдобра британска група
| 
| 
|-
| 1993
| "Goodnight Girl"
| rowspan=2|Британски сингл на годината
| 
| 
|-
| 1995
| „Love Is All Around"
| 
| 
|-
!scope="row"|Награда „Ајвор Новело“
| 1993
| "Goodnight Girl"
| Најпродавана песна
| 
| 

## Дискографија

* *Popped In Souled Out* (1987)
* *Holding Back the River* (1989)
* *High on the Happy Side / Cloak & Dagger* (1992)
* *Picture This* (1995)
* *10* (1997)
* *Timeless* (2007)
* *The Journey* (2021)

## Наводи

## Надворешни врски

* 

Категорија:Добитници на Британски музички награди
Категорија:Музички групи основани во 1982 година
Категорија:Британски софт-рок групи
Категорија:Шкотски музички групи
Категорија:Британски соул-групи
Категорија:Британски поп-групи
Анка Богданска

**Анка Богданска** ( во  — ) — учесник во НОВ на Македонија.

## Животопис
Учествувала во заднината на НОД, како ученичка во кумановската гимназија, заедно со целото семејство. Во нејзиниот дом престојувале илегалци, се одржувале состаноци на Месниот Комитет - Куманово, се чувал дел од собраната народна помош, како и санитетски материјал. Била повремено ползувана за одржување врска со илегалците во градот. Во август 1944 година заминала на слободната територија на Козјак, и била борец на Третата македонска ударна бригада. Во составот на 41 дивизија заминала на Сремскиот фронт. 

## Поврзано

* Јездимир Богдански

## Наводи

Категорија:Учесници во НОБ
Категорија:Жени во НОБ
Трајанка Богоева

**Трајанка Младенова Богоева** ( во  — ) — учесник во НОВ на Македонија.

## Животопис
Окупацијата ја затекнала во селото и веднаш станала симпатизер на НОД. Активно и организирано работела за НОД како член на СКОЈ од пролетта 1943 година. Работела со младината вo селото
Породин, давала народна помош во волна, чорапи и друго, учествувала во сите акции што ги организирал СКОЈ во Породин. Повремено била ангажирана во вршење курирска работа, на опфаќање младинци н агитирање за нивното заминување во единиците на НОВ. 

## Наводи

Категорија:Учесници во НОБ
Категорија:Жени во НОБ
Баласана

мини| Баласана или детска поза**Баласана** (санскрит: बालासन) или **детска поза**, — клекната асана во современите јога вежби. Баласана е спротивна (контра) асана за различни асани и обично се практикува пред и после сирсасана.

## Етимологија и потекло
Името доаѓа од санскритските зборови बाल *бала*, „дете“ и आसन *асана*, „држење“ или „седиште“. Баласана не била опишана се до 20 век; одредена слична поза се појавува во *Примарната гимнастика* на Нилс Бук од 1924 година. Ананда баласаната е илустрирана како кандукасана (поза во форма на топка) во *Сритатваниди* од 19 век.

## Опис
Од клекната положба, спуштете го челото на подот и опуштете ги рацете покрај телото, со дланките свртени нагоре.

## Варијации
мини| Зајачка поза
Доколку е потребно, и во тек на бременост, колената можат да бидат раширени. Рацете можат да бидат испружени напред пред главата. Ако се појави непријатност во вратот и рамената, може да се стави ќебе свиткано во ролна на задниот дел од потколениците и челото да се потпре на подлактиците.

Утана шишосана или „Проширена кучешка поза“ се изведува со истегнување нанапред од позиција на сите четири екстремитети, додека подлактиците и челото не допрат до подот, а бутовите останат во вертикална положба. Оваа асана претставува премин позиција помеѓу баласана и адо мука шванасана (Надолна кучешка поза).

Парсва баласана (санскрит: बालासन, позната како „Странична детска поза“), а понекогаш наречена суцирандрасана (सुचिरंध्रासन), што значи „Окото на иглата поза“ или „Поза на игла со нишка“, се изведува со поставување на главата и стапалата како во баласана, колената се свиткани, колковите подигнати и едно рамо останува на подот. Едната рака е испружена пред лицето, формирајќи прав агол со телото и допирајќи го подот. Другата рака може да биде испружена нанапред над главата, свиткана зад грбот или подигната вертикално во воздух.

## Слични пози
Шасангасана (शसांगासन) или „Зајачка поза“, практикувана во Бикрам јогата, се изведува со опашната коска нагоре, додека бутовите не се исправат и главата и рацете се насочени назад кон стапалата, создавајќи интензивно виткање на 'рбетот.

## Поврзано

* Список на асани

## Наводи

## Надворешни врски

* Јога весник — Слики и упатства
Категорија:Јога
Категорија:Јога пози
Категорија:Асани
Српско-словенечки односи

**[[Србија]]** и **[[Словенија]]** споделуваат долга историја на односи, со формални меѓудржавни врски официјално воспоставени на 9 декември 2000 година по распадот на заедничката југословенска држава. Двете земји и нивните титуларни народи го делат јужнословенското културно и јазично наследство. Србија има амбасада во Љубљана додека Словенија има амбасада во Белград. Од обновувањето на односите, Словенија постојано е меѓу силните поборници за пристапување на Србија во Европската унија.  

Србите во Словенија се најголемото етничко малцинство во таа земја. 

## Историја
Пред 1991 година и двете земји биле дел од Југославија. Словенија ја стекнала својата независност по Десетдневната војна.

### Односи од 2000 година
Од август 2001 година, истражување спроведено од словенечката дневна весникa *Дело* покажало дека значителен дел од Словенците сè уште го владееле српско-хрватскиот јазик, јазик кој е блиску поврзан со словенечкиот, иако неговата официјална и јавна употреба опаднала по 1991 година. На прашањето за активно познавање на јазикот, 38,5% од Словенците изјавиле дека го владеат хрватскиот или српскиот јазик, што го прави најчесто говорениот странски јазик. За споредба, 21,3% изјавиле дека го владеат англискиот, 15,8% германскиот, а 7,5% италијанскиот.

За време на словенечкото претседавање со Советот на Европската Унија во 2008 година, земјата силно го поддржала продолжувањето на преговорите на ЕУ со Србија, препознавајќи ја критичната улога на Србија во обезбедувањето на регионалната стабилност. Во октомври 2024 година, за време на неговата посета на Љубљана, српскиот министер за надворешни работи, Марко Ѓуриќ, ја изразил поддршката на Србија за можноста словенечки официјален претставник да го заземе местото европски комесар за проширување, наведувајќи го длабокото разбирање на Словенија за регионот и нејзиното постојано поддржување на патот на Србија кон ЕУ. Во декември истата година, Марта Кос била избрана за европски комесар за соседство и проширување.

## Поврзано

* Надворешни односи на Србија
* Надворешни односи на Словенија
* Пристапување на Србија во Европската Унија

## Надворешни врски

* Српското МНР за односите со Словенија
* Српска амбасада во Љубљана (само на српски и словенечки јазик)
* Словенечката амбасада во Белград
Категорија:Билатерални односи на Словенија
Категорија:Билатерални односи на Србија
Крвави ходници

**„Крвави ходници“** (англиски: *Corridors of Blood*) – филм на режисерот Роберт Деј (Robert Day) од 1958 година, снимен по сценариото на Џин Скот Роџерс (Jean Scott Rogers). Директор на фотографијата е Џефри Фајтфул (Geoffrey Faithfull), автор на музиката е Бакстон Ор (Buxton Orr). Главните улоги ги играат: Борис Карлоф (Boris Karloff), Кристофер Ли (Christopher Lee), Бета Сент Џон (Betta St. John), Финли Кари (Finlay Currie) и Френсис Метјус (Francis Matthews).

## Синопсис
Дејствието на филмот се одвива во Лондон, во 1840-тите. Д-р Томас Болтон (го игра Карлоф) сонува за незамисливото: да ги оперира пациентите без да им предизвика болка. За жал, патот до општата анестезија го попречуваат немилосрдниот убиец (го игра Ли) и Болтоновата разурнувачка зависност од сопствените хемиски експерименти.

## Наводи

Категорија:Британски филмови
Категорија:Француски филмови
Категорија:Филмови на англиски јазик
Категорија:Филмови од 1958 година
Категорија:Хорор филмови
Категорија:Криминалистички филмови
Категорија:Филмови за лекари
Категорија:Филмови чие дејствие се одвива во Лондон
Категорија:Филмови на Роберт Деј
Категорија:Филмови со Кристофер Ли
Категорија:Филмови со Борис Карлоф
Категорија:Филмови со Бета Сент Џон
Категорија:Филмови со Финли Кари
Категорија:Филмови со Френсис Метјус
АТП Ротердам 2025

**АТП Ротердам 2025** бил тениски турнир на тврда подлога кој се одиграл од 3 до 9 февруари 2025 година во арената Rotterdam Ahoy во Ротердам, Холандија. Турнирот бил дел од АТП серијата 500 во рамките на тениската сезона 2025. Во ова 52-ро издание на турнирот, победници биле Карлос Алкарас во поединечна конкуренција и Симоне Болели и Андреа Вавасори во двојки.

## Победници
### Поединечно

*  **[[Карлос Алкарас]]** го победил  Алекс де Минор, 6–4, 3–6, 6–2.

### Двојки

*  **[[Симоне Болели]]** /  **[[Андреа Вавасори]]** ги победиле  Сандер Жије /  Јан Желињски, 6–2, 4–6, [10–6].

## Наводи

## Надвореши врски
* 

2025
АТП Ротердам
АТП Ротердам
Бродолом

[мини|256x256пкс|Бродолом на „Ѕвездата на Америка' на брегот на [Фуертевентура во 2004 г.]]
**Бродолом** — хаварија на брод, при што бродот тоне во морето, океанот или друго водно тело. Ова може да се случи поради бури, судири, насукување на карпи или механички повреди. Некои бродоломи се случуваат во плитки води, додека други тонат длабоко во морето. Човек што доживеал бродолом се нарекува **бродоломец** или **бродоломник**.

Во текот на историјата се случувале бродоломи, кои честопати воделе до загуба на животи и вреден товар. Некои познати бродоломи се „Титаник“ (1912) и „Васа“ (1628). Многу останки стануваат подводни археолошки локалитети, откривајќи информации за минатите цивилизации и поморската историја.

Нуркачите и историчарите ги проучуваат бродоломите за да научат за старите бродови, трговските патишта и техниките на пловидба. Некои останки се исто така заштитени како историски места, додека други се истражуваат за барање на богатства.

## Причини
Бродоломите можат да се случат поради различни случајни и намерни причини. Случајните потонувања често се последица на лош дизајн, неправилно обезбеден товар, навигациски грешки или други човечки грешки, како што се судири со друг брод, крајбрежје или санта мраз. Дополнително, несоодветното одржување, тешките временски услови и пожарите на бродот можат да придонесат за пропаста на бродот. 

Бродовите, исто така, можат да бидат намерно потонати за одредени цели. Тие можат да се урнат за да се создадат вештачки гребени, да се уништат во војување, пиратство, бунт или саботажа, или да се користат за стрелечки вежби. Во некои случаи, бродовите се намерно потонати за да се отстранат навигациските опасности или се пренаменуваат како структури на бранобрани за заштита на крајбрежниот појас.

## Наводи

## Надворешни врски

* UNESCO 2001 Convention on the Protection of the Underwater Cultural Heritage
* WreckSite.eu, worldwide database of + 105,000 wrecks with history, maritime charts and GPS positions (subscription required) 
* NOAA Wrecks and Obstructions Database 
* Wreck Diving in the Graveyard of the Atlantic
* Thunder Bay National Marine Sanctuary
* Battle Over Shipwreck Photos Brews in N.C., Courthouse News
* N.C Supreme Court revives lawsuit over Blackbeard’s ship and lost Spanish treasure ship, Fayetteville Observer

__СОСОДРЖИНА__
__ИНДЕКС__
Категорија:Бродоломи
Категорија:Морско право
Ледник Скута

**Ледникот Скута** (словенечки: *Ledenik pod Skuto*), се наоѓа под планината Скута во Камничко-савињаските Алпи во Словенија е најјугоисточниот ледник на Алпите.

## Географија
Ледникот Скута имал површина од 2,8 хектари во 1950 година и 1.7 хектари во 2013 година. Со најниска точка на височина од 2.020 метри надморска височина, тој е еден од ледниците со најниска надморска височина во Алпите.

Ледникот Триглав е вториот преостанат ледник во Словенија со надморска височина од 2500 м.

## Ледникот Скута во фигури

* Површина: 1,7 хектари (од 2007 година)
* Височина: 2,020 - 2,120 м
* Просечна дебелина на мраз: 7 м (од септември 2006 година)
* Максимална дебелина на мраз: 12 м(од септември 2006 година)
* Волумен: 80,000 м3 (од септември 2006 година)

Податотека:Skuta_Glacier.JPG|алт=Snow fields beneath the glacier| Снежни полиња под ледникот
Податотека:Snow_fields_benetah_Skuta_Glacier,_Slovenia.1.jpg|алт=Snow fields around the Skuta Glacier| Снежни полиња околу ледникот Скута
Податотека:Snow_fields_benetah_Skuta_Glacier,_Slovenia.2.jpg|алт=Snow fields beneath the Skuta Glacier| Снежни полиња под ледникот Скута
Податотека:Alpine_stream_benetah_Skuta_Glacier.jpg|алт=The glacier gives birth to the small stream| Од ледникот истекува мал поток
Податотека:Skuta_Glacier_in_Kamnik_Savinja_Alps,_Slovenia.3.jpg|алт=Glacier snow| Снег на ледникот
Податотека:Chamois_at_Skuta_Glacier.JPG|алт=Chamois passing the glacier| Дивокоза поминува покрај ледникот


## Наводи

Категорија:Врамена карта без назнака за OSM-однос на Википодатоците
Категорија:Координати на Википодатоците
Категорија:Ледници во Словенија
Бегуњшчица

мини| Планинарски дом Роблек во Бегуњшчица**Бегуњшчица** — гребена планина во Караванките. Се издига од западната планина Смокуч до Света Ана на неговата источна страна. Планината има три главни врвови, највисокиот е Велики Врх, 2,060 м. Западниот Средњи Врх е малку понизок, а најнизок е врвот Бегуњска 1,997 м. Нејзините јужни падини се издигнуваат над долината Драга. Изкачувањето на планината е релативно лесно и можно е цела година. Во зима и рана пролет условите се поволни за скијање.

## Почетни точки

* 4 и пол часа од Бегуње (616 м), преку превојот Превал и планината Бегуње Вртача.
* 3½ – 4 часа од Подљубељ, преку превојот Превал и планината Бегуње Вртача.
* 2½ часа од Ложата Зеленица (1,536 м) и преку Словенечката планинарска патека .
* 1 час од Ложата Роблек во Бегуњшчица (1,667 м), преку Словенечката планинарска патека.

[мини| Бегуњшчица од [Блед]]

## Панорамски поглед
Од врвот се пружа прекрасен панорамски поглед. На запад се гледа Бохињ со езерото Бледско и Триглав. На север се гледа групата Мартуљек со Шкрлатица, Стол, Вртача и Кошута. На источната страна се наоѓаат Камичко-савињски Алпи со истакнатиот Сторжич, а на југ се гледа Љубљанската котлина.

## Манганова руда
Бегуњшчица некогаш била важна рударска област за манганова руда во Словенија. Овие рудници придонеле за 79% од сите словенечки руди на манган преработени во железарницата во Јесенице. Тие биле користени во 1872 година од инженерот Ламберт фон Панц за да се направи фероманган, легура на манган и железо, во висока печка, со значително поголема содржина на манган отколку што било претходно можно (37% наместо претходните 12%). Ова го добило признанието на Крањската индустриска компанија со 22 меѓународни признанија, вклучувајќи златна медала на Светската изложба во Виена 1873 година и награда на стогодишната изложба во Пенсилванија во 1876 година. Мангановата руда била ископана во Бегуњшчица до 1915 година. Вкупно 130.000 метрички тони биле извадени, со просечен садржин на манган од 30%.

## Наводи

## Надворешни врски

* Photos, Route and Description
* Begunjščica on summitpost.com
Категорија:Планини на Алпите
Категорија:Координати на Википодатоците
Категорија:Планини во Словенија
SoundCloud

**SoundCloud** е онлајн платформа за дистрибуција на дигитални аудио информации (на пр. музика) со седиште во Берлин, Германија. Веб-страницата нуди можност за бесплатно користење и купување на платена претплата

## Историја
Работата на проектот SoundCloud започна во 2006 година во Стокхолм, но компанијата беше регистрирана во Берлин во август 2007 година. SoundCloud е основан од инженерот за звук Алекс Љунг и музичарот Ерик Валфорс. Веб-страницата на проектот беше официјално лансирана во октомври 2008 година.

За неколку месеци од неговото создавање, проектот успеа да го предизвика тогаш доминантниот Мајспејс како платформа за дистрибуција на музика, овозможувајќи побрза интеракција помеѓу музичарите и нивните обожаватели. Според експертите, брзиот раст на услугата беше обезбеден со раното внимание од етикетите и популарните музичари.

Првично, беше планирано да се создаде страница што ќе им овозможи на музичарите да разменуваат песни едни со други, но проектот подоцна беше трансформиран во полноправен канал за дистрибуција на музика.

## Наводи

# Статии на други јазици на Википедија****

## Надворешни врски

Категорија:Претпријатија од Њујорк
Навасана

десно|мини| Парипурна Навасана
**Навасана** (санскрит: नावासन), **Наукасана**, **поза на брод** или **Парипурна Навасана** (; IAST: *парипурнанавасана* „Целосна поза на брод“) е седечка асана во модерната јога како вежба.

## Етимологија и потекло
Името доаѓа од санскритските зборови परिपूर्ण парипурна, што значи „полна“, नाव *нава* што значи „брод“ и आसन *асана* што значи „држење“ или „седиште“.

Позата била илустрирана во 19 век, *Сритатваниди,* под името *Наукасана*, што исто така значи поза на брод.

## Опис
Се пристапува кон оваа поза од позиција на седење, колената се свиткуваат, а тежиштето се поместува наназад сè додека стапалата не се подигнат од земјата. Во финалната поза, телото е избалансирано на седечките коски, без да се потпира директно наназад кон опашката. 'Рбетот останува издолжен, што овозможува проширување и подигнување на градниот кош.

Подготвителните пози за Навасана ги вклучуваат стоечките пози Уткатасана и Утанасана и седечката поза *Дандасана*.

## Варијации
Варијациите ја вклучуваат полесната *Арда Навасана* ( "Поза на полу брод") со полуподигнати стапала и тело. Потешката *Убаја Падангустхасана* ги користи двете раце кои ги фаќаат прстите на стапалата или глуждовите.
Податотека:Ardha-Navāsana.JPG|алт=Ardha Navasana| Арда Навасана
Податотека:Project_Yoga_Richmond_1_Ubhaya_Padangusthasana.jpg|алт=Ubhaya Padangusthasana,holding toes or ankles| Убаја Падангустхасана, држење на прстите или глуждовите


## Наводи

## Литература

* 
* 

Категорија:Јога
Категорија:Јога пози
Категорија:Асани
Анантасана

мини| Анантасана
**Анантасана** (), **Заспаната поза на Вишну** или **Поза на каучот на Вишну**, **Вечна поза** или **подигање на нозете со лежечка страна** претставува асана во модерната јога како вежба.

## Етимологија и потекло
[мини| Релјефна статуа на [Вишну што спие на многуте јазли на бесконечната змија. Од храмот Хучапаја Гуди, Ајхоле, Багалкот, Карнатака, 7 век]]
Потеклото на името е од санскритските зборови *ананта* (अनन्त) што значат „без крај“ или „бесконечниот“, и се однесува на илјадаглавата змија Шеша на која Вишну почива на дното на исконскиот океан, и асана (आसन што значи „држење“ или „седиште“.

Една поинаква лежечка поза е наречена Анантасана е опишана и илустрирана во *Сритатваниди* од 19 век. Модерната поза е опишана во *Светлината на јогата* од 1966 година.

## Опис
**Анантасана** започнува од лежечка положба, при што главата е потпрена на едната рака, а надлактицата од таа страна останува на тлото. Другата рака и нога се подигнати вертикално, додека прстите го фаќаат палецот на кренатото стапало. Потпорната рака, телото и потколеницата се порамнети во права линија.

## Поврзано

* Список на асани

## Наводи

## Литература

* 

## Надворешни врски

* Техника
Категорија:Јога
Категорија:Јога пози
Категорија:Асани
Прекуокеански брод

мини|284x284пкс|Од 2025 г., ''RMS Queen Mary 2'' е единствениот прекуокеански брод што сѐ уште е во служба
**Прекуокеански брод** — брод, обично патнички, кој патува за испорака на трговски товар или патници од појдовното пристаниште до назначеното пристаниште според однапред објавен распоред. Прекуокеанскиот брод се разликува од бродот за крстарење по обликот и силата на трупот, подобрата пловност, зголемената моќност на моторот и поголемата брзина. Прекуокеанските бродови мораат да имаат попространи прегради за превоз на багаж, како и посебни прегради за превоз на домашни миленичиња.

За разлика од траектите, кои покриваат релативно кратки растојанија, прекуокеанските бродови на трговската и патничката флота пловат на значително подолги морски растојанија, често дури и меѓу континентите. Пред појавата на меѓуконтиненталната воздушна комуникација, прекуокеанските бродови им го обезбедувале на поединците најбрзиот и најбезбедниот начин да ги преминат океаните и биле неопходни за океански превоз.

## Преглед
Прекуокеанските бродови биле главното средство за меѓуконтинентално патување повеќе од еден век, од средината на XIX век до преземањето на патнички авиони во текот на 1960-тите. Покрај патниците, прекуокеанските бродови превезувале и пошта и товар. Бродовите под договор со Британската кралска пошта го носеле префиксот RMS (*Royal Mail Ship* — кралски поштенски брод). Прекуокеанските бродови се користеле и за превоз на злато и други високовредни товари.

Најпрометната маршрута за прекуокеанските бродови била северноатлантската, со линии меѓу Европа и Северна Америка, каде што пловеле најбрзите, најголемите и најсовремените бродови. Иако изразот „прекуокеански брод“ најчесто се однесува на еден од познатите „суперлајнери“, повеќето такви бродови биле со средна големина, за заеднички превоз на патници и товар меѓу земјите и меѓу колониите и матичната земја во епохата пред патничките авиони. Таквите маршрути вклучувале линии од Европа до африканските и азиските колонии, од Европа до Јужна Америка и емигрантскиот сообраќај од Европа до Северна Америка од крајот на XIX век до 1920-тите, и до Канада и Австралија по Втората светска војна.

## Наводи

## Надворешни врски

* Gare Maritime *A Journey into the Golden Age of Travel*

Категорија:Патнички бродови
__СОСОДРЖИНА__
__ИНДЕКС__
Категорија:Видови бродови
Тримерна форма на хелиум

**Тримерна форма на хелиум** (или **трихелиум** ) е слабо врзана молекула која се состои од три атоми на хелиум. Силите на Ван дер Валс ги поврзуваат атомите заедно. Комбинацијата од три атоми е многу постабилна од дво-атомниот димер на хелиум. Комбинацијата од три атоми на атоми на хелиум-4 е состојба на Ефимов.  Се предвидува дека хелиум-3 ќе формира тример, иако димерите во основната состојба кои содржат хелиум-3 се целосно нестабилни. 

Молекулите на тример на хелиум се добиени со проширување на ладен гас со хелиум од млазницата во вакумска комора. Таквата поставеност, исто така, создава димер на хелиум и други кластери на атоми на хелиум. Постоењето на молекулата било докажано со дифракција на матерен бран преку дифракциона решетка. Својствата на молекулите може да се откријат со снимка од Кулонова експлозија. Во овој процес, ласерот ги јонизира сите три атоми истовремено, кои потоа летаат еден од друг поради електростатско одбивање и се детектираат.

Тримерот за хелиум е голем, има повеќе од 100Å, што е дури и поголемо од димерот на хелиум. Атомите не се распоредени во рамностран триаголник, туку формираат случајни триаголници.

Интератомско куломбиско распаѓање може да се случи кога еден атом е јонизиран и возбуден. Може да пренесе енергија на друг атом во тримерот, иако тие се одвоени. Сепак, ова е многу поверојатно да се случи кога атомите се блиску еден до друг, па така меѓуатомските растојанија измерени со ова варираат со половина полна висина од 3,3 до 12Å. Предвиденото средно растојание за меѓуатомско кулумбиско распаѓање во 4He 3 е 10,4Å. За 3He4He2 ова растојание е уште поголемо на 20,5Å.

## Наводи

## Поврзано

* 
Категорија:Соединенија на хелиумот
Категорија:Статии без извор од InChI
Категорија:Алотропи
Структурата на моќта во Битола

***Структурата на моќта во Битола*** – книга за моќта како општествена појава и моќниците во Битола напишана од Пеце Цветановски. Книгата била издадена во 2024 година, од издавачката куќа „Восток“ од Битола.

## Опис
Книгата се состои во три дела, од кои првиот е посветен на современите истражувања и значења на поимот моќ во областите на филозофијата, социологијата, политикологијата и економската наука и е наменет пред сè за студентите на општествените науки. 

Вториот дел на книгата е разработка на репутацискиот модел во истражувањето на донесувањето на одлуки во месна заедница, истражување какво што во Атланта, Џорџија (САД) во 50-тите години од 20 век спровел американскиот социолог Флојд Хантер. Во Битола како месна заедница, за разлика од Атланта, политиката сè уште преовладува во сферата на одлучувањето, со тенденција економските моќници полека да се осамостојуваат во однос на политичките партии. Тоа е суштински различно од она што се случувало во Атланта, каде преовладувале економските моќници, а политичарите во најголем дел ги застапувале и остварувале нивните интереси.

Во третиот дел, даден е преглед нa моќните поединци во Битола, определени со методолошката постапка репутациски метод. Поширокиот список со 159 градски моќници  е сведен на 40, односно на 44 најчесто посочувани моќници во градот. Токму овј список на најмоќни битолчани е прилично хомогена. Односно дури 33 (27 + 3 + 3) од нив се од приватниот, т.е. стопанскиот сектор додека само 7 (4+3) од јавниот сектор, а меѓу овие 7 тројца се вклучени во списокот на најмоќни не толку поради нивните функции во јавниот сектор колку поради тоа што на својата глава носат истовремено и капа на приватни бизнисмени. Значи реално само четворица меѓу 40-те најмоќни битолчани се од јавниот сектор – конкретно политичкиот сектор. Во оваа категорија нема лица од областите образование, спорт, култура, уметност и естрада. Значи, битолската моќничка елита е составена од неколкумина политичари и многумина стопанственици и тоа главно од областите трговија, угостителство и градежништво. 

## Наводи

Категорија:Дела на Пеце Цветановски
Категорија:Изданија на Восток
Категорија:Појавено во 2024 година во Македонија
Категорија:Книги за Битола
Гава

**Гава**  (бислама: *Gaua*), или порано познат како **Санта Марија**, е најголемиот и втор најнаселен од Бенксовите Острови во покраината Торба во северниот дел на Вануату . Островот зазема 342 км  квадратни.

## Географија
лево|мини|333x333пкс| Местоположба на Торес-Бексовите Острови, во северот на Вануату. Гава е најголемиот остров, на југ од таа област.
Гава е мета на чести земјотреси и циклони. Климата е влажна тропска; просечните годишни врнежи надминуваат 3500 mm. Има нерамен терен, кој достигнува до планината Гарат (797 m), врвот на активниот стратовулкан кој се наоѓа во центарот на островот. Неговата последна ерупција била во 2013 година. Вулканот има калдера од 6 × 9 km, во чии рамки се наоѓа езерото кратер, познато како езерото Летас, кое е најголемото езеро во Вануату. На исток од езерото се наоѓа водопадот Сири (пад од 120 m).

## Демографија
Во 2009 година, островот имал население од 2.491 жители и годишна стапка на раст од 2,0 проценти.  Жителите се расштркани по различните крајбрежни села на западната, јужната и североисточната страна на островот. На источната страна има неколку села со имигрантска заедница, чии членови потекнуваат од двата помали острови Мериг и Мерелава, кои се наоѓаат југоисточно од Гава. Најголемото село на Гауа е *Џолап*  кој се наоѓа на западниот брег. 

Покрај мверлапскиот, на Гава традиционално се зборуваат пет јазици: лаконски, олрат, короански, дорички и нумејски .

## Економија
Животот на жителите на Гава се заснова на земјоделската економија која е традиционална низ цела Меланезија : комбинација од риболов и хортикултура. Нивниот главен извоз е копра и какао .

Островот го опслужува аеродромот Гава, кој се наоѓа во североисточниот дел на островот.

## Историја
Гава првпат бил забележан од Европејците за време на шпанската експедиција на Педро Фернандез де Кирос, од 25 до 29 април 1606 година. Името на островот тогаш било наведено како *Санта Марија* . 

## Галерија

Податотека:Mount_Gharat_and_Lake_Letas.jpg|алт=Mount Gharat and Lake Letas| планината Гарат и езерото Летас
Податотека:Siri_Falls_Gaua_Vanuatu.jpg|алт=Siri Waterfall| Водопад Сири
Податотека:Mbaravit_Beach.jpg|алт=Baravit Beach (east coast)| Плажата Баравит (источниот брег)
Податотека:Gaua_People.jpg|алт=Local people| Локалните луѓе
Податотека:Gaua.jpg|алт=Gaua as seen from space| Гауа гледано од вселената


## Наводи

## Надворешни врски

* 
* Our Forest our Future; Managing Biodiversity in the South Pacific, Gaua Island, Vanuatu, Rudolf Hahn, CTA FAO 2013, youtube video
* Volcano World: Gaua
* Детален список и карта на Торес-Бексовите јазици
Категорија:Стратовулкани
Категорија:Координати на Википодатоците
Категорија:Торба (покраина)
Категорија:Бенксови Острови
Бродоградилиште

[мини|314x314пкс|Бродоградилиште во пристаништето [Гдиња (Полска)]]
**Бродоградилиште** — место или претпријатие за изградба/поправка на бродови и други пловила.

Земјите со големи бродоградежни индустрии вклучуваат Австралија, Бразил, Кина, Хрватска, Данска, Финска, Франција, Германија, Индија, Ирска, Италија, Јапонија, Холандија, Норвешка, Филипини, Полска, Романија, Русија, Сингапур, Јужна Кореја, Шведска, Тајван, Турција, Виетнам, Украина, САД. Во Европа, бродоградбата е поделена меѓу бројни помали фирми, додека во Азија индустријата е сосредоточена кај неколку големи фирми. Многу поморски бродови се изградени или одржувани во бродоградилишта во сопственост или управувани од националната влада или морнарица.

Бродоградилиштата се изградени во близина на море или приливни реки за да им овозможат лесен пристап на нивните бродови. Обединетото Кралство, на пример, има бродоградилишта на многу од своите реки.

## Историја
Најстарата градба што можеби била бродоградилиште била изградена околу 2400 г. пр. н. е. од цивилизацијата на долината Инд во Лотал, древен пристаништен град во денешен Гуџарат, Индија. Бродоградилиштето на Лотал било поврзано со стара патека на реката Сабармати и било дел од трговскиот пат помеѓу градовите Харапа во Синд и регионот Саураштра. Во тоа време, делови од денешниот округ Кач биле поврзани со Арапското Море, поддржувајќи ја поморската трговија.

## Наводи

## Надворешни врски

__СОСОДРЖИНА__
__ИНДЕКС__
Категорија:Бродоградилишта
Категорија:Поморски поими
Квакеја

**Квакеја,** познат и како **Пакеа**, или **Какеја,** е островче кое се наоѓа источно од Вануа Лава, дел од Бенксовите Острови, Вануату . Островчето има население од 8 луѓе. 

## Географија
Островот Квакеја има монсунска клима. Просечната дневна температура е 26 степени&nbsp;°C. Најтопол месец е март со дневни просечни температури од 27,5&nbsp;°C, а најстуден месец е август со дневни просечни температури од 22,8&nbsp;°C. Просечните годишни врнежи се 240,67 милиметри.

Каналот што тече помеѓу Квакеја и  Вануа Лава е познат како канал Дадли. Островот Навила се наоѓа на 100 метри источно од Квакеја.

## Историја
Островот некогаш бил населен од мигранти од блиската Мота .

Покрај тоа, антропологот Роберт Кодрингтон зборувал за претходна миграција на Полинезијците од Тонга некаде во првата половина на 19 век, околу 50 години пред да ја напише својата работа за меланезиските јазици во 1885 година. Меѓутоа, тие биле принудени да заминат по серија расправии со домородните Меланезијци и кога се обиделе да се вратат една година подоцна, биле нападнати и избркани. 

Островот сега е во сопственост на семејството Кер, кое го обнови закупот со традиционалните сопственици чувари во 2008 година. Островот е развиен во приватно островско одморалиште за туризам .

## Наводи

## Надворешни врски

* Библиотека на Универзитетот во Кентербери
* Приказни за Витфорд
* Доживување на нови светови
Категорија:Бенксови Острови
Категорија:Координати на Википодатоците
Категорија:Торба (покраина)
Глиншчица

**Глиншчица** е поток во Словенија. Извира на источната падина на ридот Пештота (590 м) под населбата Тошко Чело и северно од долината Кучја. Потоа тече низ љубљанската населба Глиница (или Глинце), помеѓу населбите Камна Горица и Подутик, каде што го минува под камениот еднолачен мост Кавшек кој е нов мост за моторен сообраќај, накратко долж Патеката на сеќавањето и другарството, а потоа југозападно од ридот Рожник и низ населбата Рожна Долина пред да се влее во реката Градашчица во општината Вич. Поголемиот дел од нејзиниот долен тек низ Љубљана е канализиран.

## Име
Името Глиншчица веројатно првично било Глиница, од кое потекнуваат имињата на љубљанските населби Глиница и Глинце, по што повторно било изведено името Глиншчица од населбата. Во секој случај, и името на потокот и името на населбата се изведени од заедничката именка *глина.*

## Историја
Сведоштва наведуваат дека потокот Глиншчица бил затруен од истекување од Големата Брезарова Јама, и течел црвен од крв по масакрот на воените заробеници по Втората светска војна во долината Кучја.


Податотека:Kavsek_Bridge_-_Ljubljana_Slovenia.JPG|алт=The Kavšek Bridge crossing the Glinščica in Podutik was built in 1901.| Мостот Кавшек кој ја преминува Глиншчица во Подутик е изграден во 1901 година.
Податотека:Confluence_of_the_Gradascica_and_Glinscica_-_Ljubljana_Slovenia.JPG|алт=Confluence of the Gradaščica River (left) with Glinščica Creek (right) in Vič| Сливот на реката Градашчица (лево) со потокот Глиншчица (десно) во Вич
Податотека:Glinscica_22_Oct_2014.JPG|алт=The Glinščica flooding in 2014| Поплавата на Глиншчица во 2014 година

## Наводи

Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Реки во Словенија
Вануа Лава

**Вануа Лава** е втор по големина остров во Банксовите Острови, во покраината Торба во Вануату, веднаш за островот Гава.

Се наоѓа на околу 120&nbsp;км северно од Еспириту Санто и северно од Гава.

## Име
Името *Вануа Лава* потекнуваа мотанскиот јазик, кој се користел како главен јазик на Меланезиската мисија . Локално, островот се нарекува *Вонолав*, *Вунулава*  и *Вунулав*. Мвотлапците го именуваат како Апнолап. Сите овие значат „голема земја“.

## Историја
Вануа Лава првпат ја виделе Европејците за време на шпанската експедиција на Педро Фернандез де Кирос од 25 до 29 април 1606 година. Името на островот тогаш било наведено како *Портал де Белен*. 

Вануа Лава првпат била истражена од новозеландскиот бискуп, Џорџ Август Селвин, во 1859 година. Депозитите на сулфур на планината Суретамат своевремено ги работеле една француска компанија. Копра е главен производ за извоз.

## Географија
лево|мини|435x435пкс| Локација  Банксовите Острови на северот на Вануату
Островот е долг околу 25&nbsp;км север-југ и 20&nbsp;км од исток кон запад. Има површина од 314&nbsp;km². Главниот град на покраината Торба, Сола, се наоѓа на источната страна на островот, на Порт Патесон.

Највисоката надморска височина на островот е  . Планината Суретамат (од Мота ), позната и како Суретимијат или Серетимат и Сереама, која е висока  ), е активен вулкан: неговата последна голема ерупција била во 1965 година. Островот има две природни пристаништа, Порт Патесон на исток и заливот Вуреас на југозапад. На исток од островот се наоѓаат островчињата Квакеја и Равенга . Заливот Водопад се наоѓа на западната страна на островот.

## Население и јазици
Населението на Вануа Лава броело  2.623 на пописот во 2009 година. 

Вануа Лава е дом на четири староседелски јазици:   вурески јазик, со околу 2000 говорници; верански јазик, со 500; и два јазици при умирање, мвесенски јазик, со 10 говорители, и лемерички јазик, со само 2 живи говорители. Други јазици на островот, кои ги зборуваат мигрантските заедници, вклучуваат мвотлапски (на североисточниот брег) и мотански јазик (на исток). Јазикот што најчесто се зборува во Сола, административната престолнина, каде што се среќаваат луѓе од различно јазично потекло, е бислама .

## Транспорт
На островот има аеродром ( ИАТА код *SLH* ), до кој Ер Вануату лета три пати неделно. Има еден пат на островот, но малку возила.

## Извори

* 

## Наводи

## Надворешни врски

* 
* Tourist page, including map 
Категорија:Бенксови Острови
Категорија:Координати на Википодатоците
Категорија:Торба (покраина)
Цветко Рулески

**Цветко Рулески** (, ) — педагог и публицист.

## Животопис
Рулески е роден во село Обршани на 4 февруари 1941 година. Основно образование завршил во родното место, а Учителска школа во Битола. Филозофски факултет група Македонски јазик завршил во Скопје.

Во почетокот работел како просветен работник, а од 1979 година се вработил во Министерството за одбрана, Подрачна единица во Прилеп каде работел до неговото пензионирање во 2003 година.  

## Дела
Рулески ги објавил следниве книги: 
*2005 – Фудбалски клуб Партизан Обршани 1957–2005 година
*2015 – Обршани – Корени дамнини
*2021 – Манастир „Свети вмч. Георгиј“ - Пашино Рувци

## Наводи

Категорија:Македонски педагози
Мерелава

**Мерелава** или **Мере Лава**  е остров во  Бенксовите Острови во покраината Торба во северниот дел на Вануату .

## Географија
Мерелава се наоѓа во југоисточниот дел на архипелагот во близина на Мота и Мериг. Мерелава бил позната и како *Ѕвезден Остров* . Се наоѓа на околу  источно од Гава .

Мерелава е речиси кружен вулкански остров со дијаметар од речиси 4,5&nbsp;км и површина од 18&nbsp;км 2 . Формиран е од базалтниот стратовулкан, кој достигнува до планината Теу, наречена и *Ѕвезден врв*, височина од 883 m надморска височина.

Главното село е Тесмет на западниот брег на островот. Други села, почнувајќи во насока на стрелките на часовникот кај Тесмет, се Леветмисе (северозападно), Леквеал (северно), Леветнеак (североисток) и Аот (југоисточно, второ по големина).

## Историја
Мерелава првпат бил забележан од Европејците за време на шпанската експедиција на Педро Фернандез де Кирос, од 25 до 29 април 1606 година. Името на островот тогаш било наведено како *Сан Маркос*. 

Мерелава, наводно, била видена како пуши кога првпат ја сретнал Квирос. 

## Население и јазик
Островот има околу 650 жители.  Сите тие зборуваат океански јазик познат како *мверлапски* . 

## Наводи

## Библиографија

* 
* 

## Надворешни врски

* Јазична карта на северен Вануату, што ја покажува локацијата на Мерелава .
Категорија:Бенксови Острови
Категорија:Координати на Википодатоците
Категорија:Торба (покраина)
Прекмурска гибаница

мини|210x210пкс
**Прекмурска гибаница** — десерт од словенечка кујна. Името го има добиено по словенечката покраина Прекмурје, која се наоѓа во североисточна Словенија, кон Унгарија. Гибаница е слатко и многу калорично јадење и се прави од кора (може да се користи и лиснато тесто) и со четири вида на филови: павлака (слатка павлака), рендани јаболка, мелени ореви и мак.

Традиционално прекмурска гибаница се прави на следниов начин: се подготвуваат сите состојки и потоа се става слој кора, па слој фил, додека не се направат осум кори (филовите се дуплираат). Потоа целата торта се прелива со уште еден слој на павлака и шеќер и се пече во рерна на 200°C. За подетално објаснување, погледнете го рецептот кој е на словенечки јазик.

## Надворешни врски

* Рецепт на словенечки
Категорија:Словенечка кујна
Робова фонтана

[мини|335x335пкс| Робова фонтана и [Црква Свети Никола (Љубљана)|Љубљанската катедрала во позадина.]]
**Робовата фонтана** или **Фонтаната на трите реки** — најпознатата љубљанска фонтана направена од бел мермер, дело na скулпторот Франческо Роба од 1751 година. Франческо за малку ќе банкротирал поради долгиот процес и скапите материјали. Фонтаната ги олицетворува трите карњолски реки, Сава, Крка и Љубљаница. Фонтаната денес стои пред Градското собрание - Магистратот (седиштето на градоначалникот на Љубљана) во стара Љубљана.

## Потекло
Настанала по углед на римските фонтани, особено фонтаната пред Пантеон и фонтаната на Џанлоренцо Бернини, која стои на Пјаца Навона во Рим - ова е фонтаната на четирите светски реки (Дунав, Нил, Ганг и Ла Плата). Тие ги обележалe 4-те дотогаш познати континенти. Над таа фонтана се наоѓа египетски обелиск, кој Бернини го поставил на барање на папата Инокентиј X. Така, Франческо Роба издлабил имитација на обелиск на средината на самата фонтана.

За разлика од Бернини, персонификацијата на реките се помали и во повеќе статични пози. Бернини ги персонифицирал своите реки со моќни и големи фигури, украсени со соодветна биолошка средина. Разликата се должи и на различната уметничка ера. Робовата фонтана веќе преминувала во рококо и била изградена 100 години подоцна од онаа на Бернини.

## Обнова и замена со реплика
Робовата фонтана била обновувана неколку пати, особено по земјотресот во 1895 г. кога словенечкиот архитект Јоже Плечник додал скали. Последното реновирање било долготрајно, од 1979 г. до 2006 г, кога оригиналот беше демонтиран и пренесен во Народната галерија, а на истото место беше поставена реплика со иста големина и материјал.

## Галерија

Податотека:Робова_фонтана_детаљ.JPG|врска=Датотека:Робова_фонтана_детаљ.JPG|алт=Робова фонтана - детаљ| Робова фонтана - детал
Податотека:Ljubljana_BW_2014-10-09_11-36-37.jpg|врска=Датотека:Ljubljana_BW_2014-10-09_11-36-37.jpg|алт=Робова фонтана - детаљ| Робова Фонтана - детал
Податотека:Robova_fontana.JPG|врска=Датотека:Robova_fontana.JPG|Робова фонтана


## Наводи

Категорија:Згради и градби во Љубљана
Категорија:Италијанска уметност
Категорија:Фонтани
Алелуја (јадење)

мини|272x272пкс| Алелуја
**Алелуја** — словенечка велигденска посна чорба направена од сушена кора од репка.

Направена е во 17-от век како спомен на една голема глад од доцниот среден век. Како датум се споменува 1472 година (недостигот на храна во Љубљана и околината бил последица на турската опсада), како и во 1592 година (во Карањска) и во 1817 година. Според друго толкување, тоа би требало да биде само сеќавање на Христовото страдање.

Дури и пред Втората светска војна јадењето било присутно на земјоделските имоти. Се готвело во Горењска, дел од Долењска, Церкљанска и централна Словенија и има неколку варијанти. Подготвувајќи го луѓето користеле остатоци (лушпи и водата во која се варела шунката).

Иван Врховник во својата историја на Трновската парохија напишал дека Трновчани и Краковчани го знаат јадењето под три имиња: алелуја, олупки и лакота. На љубљанскиот пазар се продавале сушени кори од цвекло.

## Подготовка
Исушените (може и чадените) кори од репка се варат додека не омекнат, се сечкаат, бланшираат и се варат со компири. Може да се попрска и со брашно (или лебни трошки).

## Изложби и фестивали
Корите кои се сушат на јаже биле дел од една од изложбите во Градскиот музеј во Идрија. Јадењето било претставено на изложбата на велигденски честитки во 2017 година во холот на Градската куќа во Крањ.

## Наводи

Категорија:Словенечка кујна
Межа

**Межа** ( ) е река во Словенија, во словенечкиот дел на Корушка. Межа е притока на реката Драва.

Реката Мeжа е долга 43 километри. Реката извира во планините Караванки, во близина на словенечко - австриската граница. Во првата половина од својот тек, таа е брза, планинска река која тече во правецот југозапад-североисток.

Под западниот дел на Похорје, тече во правецот југоисток-северозапад низ долината и градовите Мислиња и Словењ Градец. Мислиња се влева во реката Межа, во близина на Дравоград, на само неколку километри од сливот на Межа и Драва. Во втората половина од својот тек свртува во правец запад-исток. Во овој дел од течението гради поширока долина и е побавна. Таму поминува и низ најголемата населба на своето течение, градот Равне на Корошкем. Во близина на устието на Межа, ја прима својата најголема притока, реката Мислиња, а километар понатаму се влева во реката Драва кај Дравоград.

Во текот на 80-тите години на 20 век, реката Межа станала позната како најзагадената река во Словенија. Денес состојбата на реката е многу подобра.

## Наводи
Категорија:Реки во Словенија
Хулио Солер

**Хулио Сесар Солер Барето** (роден на 16 февруари 2005, во Асунсион) е аргентински фудбалер,  на  и на аргентинската репрезентација под 20 години.

## Биографија
Роден е во Асунсион од парагвајски родители, но израснал во Аргентина.

## Технички карактеристики
Солер игра на позицијата лев бек.

## Клупска кариера
### Почетоци и Ланус
Кариерата ја започнал во Аргентинос Хуниорс, пред да се пресели во академијата на Ланус на 9-годишна возраст каде го заврши својот развој. Тој го направил своето сениорско деби во победата со 1–0 над Индепендиенте во Примера Дивисион на 30 април 2022 година. На 28 јуни 2023 година, тој потпишал професионален договор со клубот до 2026 година.

### Борнмут
На 7 јануари 2025 година, Солер потпишал за англискиот клуб од Премиер лигата, , во трансфер вреден 6,6 милиони фунти кој потенцијално би можел да порасне до 11,5 милиони фунти.

## Репрезентативна кариера
Роден во Асунсион, Парагвај, од парагвајски родители, Солер се преселил во Аргентина на млада возраст. Тој е младински репрезентативец на Аргентина, играјќи за аргентинската репрезентација под 20 години, за која дебитирал во 2022 година. Во 2024 година, тој бил повикан во Олимписката репрезентација на Аргентина за Летните олимписки игри 2024.

Во 2025 година, бил повикан во репрезентацијата под 20 години за Јужноамериканското првенство под 20 години 2025.

## Наводи

## Надворешни врски

* Хулио Солер на soccerway
* Хулио Солер на transfermarkt
* Хулио Солер на espn
* Хулио Солер на whoscored

Категорија:Аргентински фудбалери
Категорија:Живи луѓе
Категорија:Родени во 2005 година
Категорија:Фудбалери на АФК Борнмут
Емерик

**Емерик**, познати и како **Имре** (, , ; 117430 November 1204), бил крал на Унгарија и Хрватска помеѓу 1196 и 1204. Во 1184, неговиот татко, Бела III, наредил тој да биде крунисан за крал, и го назначил за владетел на Хрватска и Далмација околу 1195. Емерик се искачил на тронот по смртта на неговиот татко. Во првите четири години од неговото владеење, се борел со својот бунтовен брат, Андреј, кој го принудил да го направил владетел на Хрватска и Далмација како апанажа.

Емерик соработувал со Светата Столица против Босанската црква, која Католичката црква ја сметала за еретичка. Искористувајќи ги борбите за престолот, Емерик ја проширил својата власт над Србија. Не успеал да ја спречи Венецијанската Република, која била потпомогната од крстоносците од Четвртиот крстоносен поход, да го заземе Задар во 1202. Тој исто така не можел да го попречи подемот на Бугарија по јужните граници на неговото кралство. Емерик бил првиот унгарски монарх кој ги користел „арпадовите ленти“ како свој грб и првиот кој ја усвоил титулата крал на Србија. Пред својата смрт, Емерик го крунисал за крал својот четиригодишен син, Ладислав III.

Категорија:Кралеви на Унгарија
Категорија:Арпади